La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 28 de febrer de 2019 que són les que els corresponen els números 110/2019 a 126/2019 i que s'han tramitat de conformitat amb la valoració de les admissions que s'ha dut a terme.
En relació amb el recurs contenciós administratiu 13/2019 i malgrat ha estat notificada la Interlocutòria per la qual es desestima la petició de la mesura cautelar de suspensió de l'execució de la Resolució de la GAIP 327/2018, de 15 de novembre, no s'instarà l'execució d'aquesta perquè encara resta obert el termini per a la interposició de recurs de reposició contra la Interlocutòria.
Proposta de resolució de desestimació de la sol·licitud de revisió d'ofici 1/2019
El senyor Josep Mir, ponent de la Proposta resolució per la qual es resol la petició de revisió d'ofici 1/2019 relativa a diverses resolucions de la Comissió, en concret la Resolució 48/2018, de 23 de març, la 314/2018, de 8 de novembre i la 57/2019, de 25 de gener, així com la Resolució de desestimació de la sol·licitud de revisió d'ofici 1/2018, de 28 de novembre, que afectava part de les Resolucions anteriors, exposa la motivació formulada per la persona reclamant de la revisió d'ofici i la fonamentació de la desestimació per manca de base legal.
Proposta de resolució de finalització de la Reclamació 374/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 374/2018 per pèrdua d'objecte, interposada contra el Departament de Treball, Afers Socials i Famílies en relació amb informació sobre la Comissió de Govern de la Renda Garantida de Ciutadania, exposa la tramitació d'aquest procediment i quina és la informació que ha estat facilitada pel Departament a la persona reclamant, produint-se la pèrdua sobrevinguda de l'objecte de la reclamació.
Tanmateix es comenta la informació que ja s'havia facilitat a la persona reclamant amb anterioritat a la interposició de la reclamació, resposta en la qual ja se la informava que la Comissió de Govern de la Renda Garantida de Ciutadania sobre la qual es formulen les preguntes encara no ha estat creada.
En aquests termes, es considera que la informació sol·licitada i reclamada seria inexistent i per tant, comporta la desestimació de la Reclamació.
Proposta de resolució de finalització de la Reclamació 425/2018 per acord de mediació
El senyor Josep Mir, ponent de la Proposta de resolució de finalització de la Reclamació 425/2018 per acord de mediació, plantejada respecte la Direcció General de la Policia del Departament d'Interior de la Generalitat de Catalunya i relativa a informació sobre el nombre de denúncies per violència d'índole política, assenyala el desenvolupament i els termes de l'acord de mediació assolit per les parts, que satisfà la part reclamant.
Proposta de resolució de finalització de la Reclamació 431/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 431/2018 per pèrdua d'objecte interposada contra la l'Ajuntament de Cornellà de Llobregat proposa que es retiri de l'ordre del dia de la sessió d'avui, atès que s'han rebut noves al·legacions que han de poder ser valorades.
Proposta de resolució de finalització de la Reclamació 432/2018 per pèrdua d'objecte
El senyor Josep Mir, ponent de la Proposta de resolució de desestimació de la Reclamació 432/2018 interposada contra l'Ajuntament de Calafell en relació amb l'accés a la còpia d'un expedient sancionador contra una associació animalista relaciona els elements de tramitació que han dut a la pèrdua sobrevinguda de l'objecte de la reclamació.
Proposta de resolució de finalització de la Reclamació 507/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 507/2018 per pèrdua d'objecte interposada contra l'Ajuntament de Lleida en relació amb informació sobre les autoritzacions d'abocaments a la xarxa de clavegueram, relaciona els elements de tramitació que confirmen el lliurament extemporani de la informació reclamada, produint-se una pèrdua sobrevinguda de l'objecte de la reclamació.
Proposta de resolució d'estimació de la Reclamació 508/2018
La senyora Elisabet Samarra, ponent de la Proposta de resolució d'estimació de la Reclamació 508/2018, interposada contra l'Ajuntament de Badalona relativa a la informació sobre la contractació de la decoració de la Campanya de Nadal exposa la fonamentació del sentit estimatori de la Proposta de resolució a favor del dret d'accés a la informació reclamada per part d'un regidor de la mateixa Corporació.
Proposta de resolució de finalització de la Reclamació 509/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 509/2018 per pèrdua d'objecte, plantejada contra l'Ajuntament de Girona i que fa referència a l'accés del número de llicències de clubs fumadors de cànnabis que consten autoritzades, així com la seva ubicació, exposa els elements de tràmit que han dut a la pèrdua sobrevinguda de l'objecte de la reclamació, atès que ha estat facilitada la informació durant la tramitació del procediment davant la GAIP.
Proposta de resolució d'estimació de la Reclamació 8/2019
La senyora Elisabet Samarra, ponent de la Proposta de resolució d'estimació de la Reclamació 8/2019, interposada contra l'Ajuntament de l'Aldea relativa a l'accés a actes de la Comissió Especial de Comptes, exposa la fonamentació del caràcter estimatori de la Proposta que posa de manifest la manca de col·laboració que ha mostrat l'Ajuntament de l'Aldea en la tramitació de l'expedient.
Proposta de resolució de finalització de la Reclamació 12/2019 per desistiment
El senyor Josep Mir, ponent de la Proposta de resolució de finalització de la Reclamació 12/2019 per desistiment plantejada contra el l'Ajuntament de Vic i relativa a l'accés informació sobre les emissions fetes per la megafonia municipal i el cost derivats referents a l'àudio emès, exposa que correspon finalitzar el procediment per desistiment de la part reclamant atès que li ha estat lliurada la informació reclamada i així ho ha expressat a la Comissió.
Proposta de resolució de finalització de la Reclamació 13/2019 per pèrdua de l'objecte
La senyora Elisabet Samarra, ponent de la Proposta de resolució de finalització de la Reclamació 13/2019, plantejada contra l'Ajuntament de Torredembarra i que fa referència a l'accés a informació relativa a l'agenda de l'alcalde durant un període de temps, exposa els elements de tramitació que duen a la pèrdua sobrevinguda de l'objecte de al reclamació, atès que l'Ajuntament ha estimat de forma extemporània l'accés a la informació reclamada.
Es remet a la fase d'execució l'anonimització parcial de la informació si correspon, en atenció als criteris ja establerts d'accés a dades personals contingudes a les agendes institucionals de les autoritats públiques.
Proposta de resolució de finalització de la Reclamació 19/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 19/2019 plantejada contra la Universitat Pompeu Fabra i que fa referència a diferent informació sobre la contractació de tres professors per part de la Universitat, exposa els elements més destacats de la tramitació d'aquest expedient i que porten a considerar que s'ha produït la pèrdua sobrevinguda de l'objecte de la reclamació.
Es comenta el supòsits que planteja aquesta reclamació i la seva relació amb expedients tramitats i resolts anteriorment formulats per la mateixa persona reclamant i respecte també la Universitat Pompeu Fabra.
Es considera oportú destacar aquesta resolució al Ple de la Comissió en la mesura que posa de manifest que el caràcter eventualment reiteratiu d'una sol·licitud d'informació no és en sí mateix constitutiu d'abús de dret.
Proposta de resolució d'estimació de la Reclamació 25/2019
El senyor Josep Mir, ponent de la Proposta de resolució d'estimació de la Reclamació 25/2019 plantejada contra Departament d'Empresa i Coneixement de la Generalitat i que fa referència a l'expedient d'una cantera de la Direcció General d'Energia, Mines i Seguretat Industrial, exposa la tramitació que ha plantejat aquest supòsit, en què per una irregularitat administrativa es va considerar que la persona reclamant no va esmenar la documentació presentada en la sol·licitud d'informació pública i se'l va donar per desistit.
En canvi s'acredita en fase de reclamació que va presentar la deficiència en termini i per tant, es proposa per tant l'estimació del dret d'accés a la informació reclamada
Proposta de resolució de finalització de la Reclamació 28/2019 per pèrdua d'objecte
La senyora Elisabet Samarra, ponent de la Proposta de resolució de finalització de les Reclamació 28/2019 per pèrdua d'objecte, interposada contra l'Ajuntament de Castelldefels i que fa referència a còpia dels requeriments efectuats als grups polítics perquè aportin els justificants de despeses amb càrrec a les subvencions rebudes de l'Ajuntament, exposa els elements de tramitació que duen a la pèrdua sobrevinguda de l'objecte de la reclamació, atès que se li lliura la informació a la persona reclamant en el marc del procediment de reclamació.
Proposta de resolució d'estimació de la Reclamació 29/2019
La senyora Elisabet Samarra, ponent de la Proposta de resolució d'estimació de la Reclamació 29/2019, formulada contra l'Ajuntament de Sant Andreu de la Barca i relativa a l'accés a la copia dels requeriments efectuats als grups polítics perquè aportin els justificants de despeses amb càrrec a les subvencions rebudes de l'Ajuntament, exposa que a diferència del procediment que és objecte d'anàlisi en el punt de l'ordre del dia anterior, en aquest cas, la Corporació no ha col·laborat amb la Comissió i no ha facilitat la informació ni ha informat l'expedient.
Tanmateix, d'acord amb la naturalesa de la informació correspon proposar l'estimació de la reclamació.
El senyor Josep Mir formula una esmena tècnica al text de la Proposta que serà introduïda per la ponent al text definitiu.
Proposta de resolució de finalització de la Reclamació 36/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 36/2019 per pèrdua d'objecte, que ha estat plantejada contra el l'Ajuntament d'Horta de Sant Joan i que fa referència al consums d'aigua d'una granja del municipi avícola que té un consum limitat, exposa els elements de tramitació que duen a la pèrdua sobrevinguda de l'objecte de la reclamació, atès que s'ha donat resposta a la informació sol·licitada.
La senyora Elisabet Samarra formula una esmena tècnica al text de la Proposta que serà introduïda pel ponent a la resolució definitiva.
Proposta de resolució d'estimació de la Reclamació 37/2019
La senyora Elisabet Samarra, ponent de la Proposta de resolució d'estimació de la Reclamació 37/2019 plantejada contra l'Ajuntament de l'Aldea i que fa referència a l'accés a l'informe del procediment d'investigació de la propietat i possessió del camí conegut com a "Paracotes", exposa la fonamentació de l'estimació que es proposa de la Reclamació.
El senyor Josep Mir formula una esmena tècnica al text que serà introduïda per la ponent a la resolució definitiva.
Proposta de resolució d'estimació de la Reclamació 38/2019
La senyora Elisabet Samarra, ponent de la Proposta de resolució d'estimació de la Reclamació 38/2019, plantejada contra el l'Ajuntament de l'Aldea i que fa referència a l'accés a l'Inventari de camins del municipi, exposa la motivació del sentit estimatori de la Proposta.
Proposta de resolució de finalització de la Reclamació 41/2019 per desistiment
El senyor Josep Mir, ponent de la Proposta de resolució de finalització de la Reclamació 41/2019 per desistiment, plantejada contra l'Ajuntament de Sant Pere Pescador i que fa referència a la i data i durada de la concessió del servei d'aigua a una empresa, exposa els elements de tramitació que duen a la finalització per desistiment, atès que la persona reclamant així ho ha manifestat, un cop li ha estat satisfeta la seva pretensió.
Proposta de resolució de finalització de la Reclamació 49/2019 per desistiment
El senyor Josep Mir, ponent de la Proposta de resolució d'estimació de la Reclamació 49/2019 i de la resta de Propostes que tenen el mateix objecte de reclamació, l'accés a informació relativa als requeriments i processos judicials per possible incompliment de la Llei de banderes, presentades contra diferents ajuntaments de Catalunya, exposa els elements comuns que plantegen els diferents procediments i la finalització de cadascun segons s'hagi lliurat la informació durant la tramitació del procediment davant la Comissió o n'hagi desistit de forma expressa la persona reclamant atès que la informació se li ha subministrat per l'administració reclamada.
Tanmateix en el cas de la Reclamació 58/2019 es proposa la desestimació de la Reclamació atès que ha quedat fonamentat a l'expedient que la informació havia estat tramesa per l'Ajuntament de Ger amb anterioritat a la interposició de la Reclamació davant la GAIP.
Les diferents Propostes són objecte dels punts vintè a vint-i-tresè de l'ordre del dia de la present sessió i s'analitzen de forma conjunta posant èmfasi únicament amb les particularitats que presenten respecte reclamacions anteriors formulades per la mateixa persona reclamant i que ja han estat resoltes per la Comissió.
En aquesta sessió les reclamacions, respectivament, han estat interposades contra els Ajuntaments de Vilabertran, Torroella de Montgrí, Ger, i Cardona.
Tanmateix, i arran de les recents al·legacions que han estat formulades en relació amb la Reclamació 51/2019 per la persona reclamant, el senyor Josep Mir proposa que es retiri de l'ordre del dia d'aquesta sessió la Proposta de resolució de finalització sobre aquest expedient, a fi que puguin ser valorades en detall.
Proposta de resolució de finalització de la Reclamació 51/2019 per pèrdua d'objecte
Proposta de resolució de desestimació de la Reclamació 58/2019
És objecte d'anàlisi en el punt vintè de l'ordre del dia
Proposta de resolució de finalització de la Reclamació 61/2019 per pèrdua d'objecte
Proposta de resolució de desestimació de la Reclamació 66/2019
El senyor Josep Mir, ponent de la Proposta de resolució de desestimació de la Reclamació 66/2019 plantejada contra el Departament d'Educació de la Generalitat de Catalunya en relació amb l'accés a una nota de premsa i un acord del Departament en castellà, exposa els aspectes que s'han valorat en el supòsit que planteja aquesta reclamació en què es proposa la desestimació de la reclamació, atès que el dret d'accés no empara el dret a que la documentació existent sigui traduïda, element que es considera rellevant als efectes de destacar aquesta resolució al web de la Comissió.
Proposta de resolució de desestimació de la Reclamació 76/2019
El senyor Josep Mir, ponent de la Proposta de resolució de desestimació de la Reclamació 76/2019 plantejada contra l'Ajuntament de Granollers i que fa referència a publicitat del Reglament de provisió de llocs de treball, assenyala que es proposa la desestimació de la Reclamació atès que el que sol·licita la part reclamant no es objecte del dret d'accés a la informació pública, sinó que es doni publicitat a aquest Reglament i s'atengui una consulta sobre la seva aplicació.
Proposta de resolució d'inadmissió de la Reclamació 79/2019
El senyor Josep Mir, ponent de la Proposta de resolució d'inadmissió de la Reclamació 79/2019 plantejada contra l'Ajuntament de Talavera i que fa referència a l'accés a un certificat del lloc d'enterrament d'una persona i de la propietat del nínxol, exposa la fonamentació de la inadmissió de la Reclamació atès que la sol·licitud d'accés es fa formular abans de l'entrada en vigor de la normativa de transparència que reconeix el dret d'accés.
Proposta de resolució d'inadmissió de la Reclamació 98/2019
El senyor Josep Mir, ponent de la Proposta de resolució d'inadmissió de la Reclamació 98/2019 plantejada contra l'Ajuntament de Granollers i que també fa referència a informació relativa al Reglament de provisió de llocs de treball de 2004, exposa que correspon inadmetre la reclamació atès que ha estat interposada abans de la finalització del termini per resoldre la sol·licitud d'accés.